**भारत सरकार**

**रेल मंत्रालय**

**राज्‍य सभा**

**अतारांकित प्रश्‍न सं. 1214**

**16.08.2013 को दिया जाने वाला उत्‍तर**

**वर्धा-यवतमाल-नांदेड नई रेल लाइन**

**1214. श्री विजय जवाहरलाल दर्डा:**

क्‍या रेल मंत्री यह बताने की कृपा करेंगे कि:

1. विगत पांच वर्षों के दौरान मंजूर की गई नई रेल लाइनें बिछाए जाने की प्रगति की क्‍या स्थिति है;
2. रेल बजट 2008-09 में मंजूर की गई वर्धा-यवतमाल-नांदेड नई रेल लाइनको कब तक पूरा कर लिया जाएगा
3. 2008-09 में इसकी मंजूरी के वर्ष से लेकर 31 मार्च 2013 तक कुल कितनी धनराशि आवंटित की गई है; और
4. 270 किलामीटर लंबी यह रेल लाइन जो कि महाराष्ट्र के विदर्भ क्षेत्र की जीवन रेखा है के निर्माण का कितने प्रतिशत कार्य पूरा हो चुका है?

**उत्‍तर**

**रेल मंत्रालय में राज्‍य मंत्री (श्री कोटला जय सूर्य प्रकाश रेड्डी)**

(क) से (घ): एक विवरण सभा पटल पर रख दिया गया है।

\*\*\*\*\*\*

वर्धा-यवतमाल-नादेंड नई रेलवे लाइन के संबंध में 16.08.2013 को राज्‍य सभा में श्री विजय जवाहरलाल दर्डा द्वारा पूछे जाने वाले अतारांकित प्रश्‍न संख्‍या 1214 के भाग (क) से (घ) के उत्‍तर से संबंधित **विवरण।**

(क) : गत पांच वर्षों अर्थात 2008-09 से 2012-13 और चालू वर्ष के दौरान रेलवे बजट में 75 नई रेलवे लाइन परियोजनाओं को शामिल किया गया है। इनमें से कोई भी परियोजनाएं पूरी नहीं हो पाई है और ये सभी परियोजनाएं निष्‍पादन के विभिन्‍न चरणों में हैं तथा संसाधनों की उपलब्‍धता के अनुसार प्रगति कर रही हैं।

(ख): वर्धा-नादेंड नई लाइन परियोजना को पूरा करने का लक्ष्‍य निर्धारित नहीं किया गया है।

(ग): वर्धा-नादेंड नई लाइन परियोजना पर इसकी स्‍वीकृति के वर्ष 2008-09 से 2012-13 तक आंबटित की गई कुल निधि निम्‍नानुसार हैं:-

|  |  |
| --- | --- |
| वर्ष | आंबटित निधि (करोड़ रु. में) |
| 2008-09 | 0.01 |
| 2009-10 | 15.00 |
| 2010-11 | 40.00 |
| 2011-12 | 40.00 |
| 2012-13 | 15.00 |

रेलवे से इन निधियों के अलावा, महाराष्‍ट्र सरकार द्वारा परियोजना की लागत में भागीदारी के रूप 40 प्रतिशत की राशि मुहैया कराई गई है।

(घ): परियोजना की संपूर्ण भौतिक प्रगति 3.7 प्रतिशत है।

\*\*\*\*\*\*